## **T’agradaria realitzar pràctiques donant suport a la unitat de Model Turístic i Recerca?**

Busquem una persona positiva, proactiva i empàtica que comparteixi els nostres valors d’innovació, compromís i visió global per realitzar les pràctiques CITIUS a la unitat de Model Turístic i Recerca.

Amb **habilitats comunicatives i organitzatives, capacitat analítica**, **orientació a client/a,** que es preocupi per l’eficiència i que sàpiga treballar en equip.

Requisits:

* Titulació universitària en **Comunicació, Màrqueting, Sociologia** o similars**.**
* Es valorarà tenir experiència en la comunicació de dades i en l’elaboració d’informes redactats o visuals/gràfics.
* Es valorarà tenir estudis superiors en comunicació corporativa i/o anàlisi de dades.
* Idiomes: català, castellà i **anglès** (nivell Advanced). Es valoraran coneixements de francès.

**Quina seria la meva feina?**

L’àmbit de recerca dins la unitat de **Model Turístic i Recerca** té la missió de disposar d'un sistema d'intel·ligència de mercat reforçat, capaç de proporcionar informació pràctica per a propi consum de l’ACT i per al sector, orientada a la presa de decisions.

S’encarrega de cercar, generar i explotar dades específiques de producte i mercats i posar-la a disposició, d'una manera visual, didàctica i periòdica; sensibilitzar en la cultura de la dada a tots els agents i unitats de l'organització.

Donaries suport a la transferència de dades a nivell intern i al sector turístic, d'una manera visual, didàctica, digital i innovadora.

Concretament:

* Col·laboració en la compilació, planificació i execució dels estudis/enquestes que es realitzen de manera recurrent. I aquelles que es realitzen adhoc per a donar servei als departaments interns que així ho requereixin.
* Elaboració d’informes, resums executius, infografies, videografies, podcasts, presentacions.
* Coordinar la comunicació d’aquest material amb els diversos departaments de l’ACT en funció de les necessitats que marqui comunicació corporativa i les unitat de màrqueting d’experiències i mercats internacionals.
* Col·laborar en totes les tasques administratives i logístiques pròpies de Model Turístic i Recerca.

**Quines són les condicions del programa CITIUS?**

El **Programa CITIUS** combina la realització de les pràctiques i la formació acadèmica, amb el **màster en Gestió Empresarial** a la Universitat Autònoma de Barcelona (finançat el 70%). Requisits del programa:

* Haver obtingut el títol universitari durant els últims 6 anys
* Ser ciutadà/na espanyol/a o estranger/a amb permís de residència
* No haver sigut estudiant del programa CITIUS de la UAB anteriorment
* No realitzar qualsevol altra activitat acadèmica o laboral que dificulti el seguiment del programa

Les característiques de les pràctiques són:

* Data d’inici: setembre 2022
* Horari: dilluns a divendres de 8h a 15h (modalitat teletreball i presencial, amb flexibilitat horària)
* Durada: 12 mesos (22 dies de descans)
* Ajut a l’estudi: 781,21€ mensuals
* Lloc: Passeig de Gràcia, 105, 08008 Barcelona

**T’animes a acompanyar-nos en aquest gran repte?**

Envia’ns la teva candidatura al següent [enllaç](https://actgencat.talentclue.com/es/node/89140746/12623479)!

*Les persones inscrites donen el seu consentiment per a que l'Agència Catalana de Turisme consulti les seves dades a altres administracions o organismes per comprovar que compleixen les condicions requerides per accedir a l'objecte d'aquesta oferta i que les consulti durant la seva vigència.*

*Contra aquesta convocatòria, la persona interessada pot interposar demanda contenciosa laboral davant dels Jutjats Socials en el termini de dos mesos comptats a partir de l'endemà de la seva publicació/comunicació, d’acord amb les previsions establertes a l’article 69.2 de la Llei 36/2011, de 10 d’octubre, reguladora de la jurisdicció social –LRJS-, i seguint el procediment establert als articles 151 i 152 de la referida LRJS, sens perjudici que pugui interposar qualsevol altre recurs que consideri convenient per a la defensa dels seus interessos.*